Georg Trašanov

Georg Trašanov (sündinud 18. novembril 1954 Viljandis) on Eesti ametnik, Valga maavanem aastatel 2003–2010.

Trašanov omandas kõrghariduse Eesti Põllumajanduse Akadeemias, saades ökonomist-vanemraamatupidaja kutse. Valga maavalitsuses alustas ta tööd 1990. aastal, töötades seal abimaavanema ja maavanema asetäitjana.

21. märtsil 2003 nimetati Trašanov Valga maavanema kohusetäitjaks. Valga maavanemaks kinnitati ta esimest korda juunis 2004 ja teist korda juulis 2009. Ühtegi erakonda Trašanov oma ametiajal ei kuulunud.

2010. aastal mõistis kohus ta neljaks aastaks vangi süüdistatuna altkäemaksu võtmises bussifirma GoBus tegevdirektorilt Kalle Murult.Georg Trašanov peab vangi minema" ERR, 14. veebruar 2011"Perjury, bribery still big in the Baltics" The Baltic Times, 29.10.2007 Reaalselt oli vangistuses kuus kuud 26. augustist 2011 kuni 23. veebruarini 2012, ülejäänud karistus võimaldati kanda tingimisi.Valga endine maavanem vabaneb vanglast. Lõuna-Eesti Postimees, 22. veebr 2012

Viited

Kategooria:Eesti kurjategijad
Kategooria:Eesti poliitikud
Kategooria:Valga maavanemad
Kategooria:Eesti Maaülikooli majandusteaduskonna vilistlased
Kategooria:Sündinud 1954